আমবেরিন জামান
আমবেরিন জামান একজন তুর্কি সাংবাদিক এবং আল-মনিটর সংবাদ মাধ্যমের জ্যৈষ্ঠ সংবাদদাতা। তুরস্কে সাংবাদিকতা শুরু করার পর, জামান সারা বিশ্বের বিভিন্ন সংবাদপত্রে অবদান রাখেন। তিনি তুরস্কে সংখ্যালঘু অধিকার, কুর্দিদের নাগরিক অধিকার ও আর্মেনীয় গণহত্যা বিষয় নিয়ে বিভিন্ন সংবাদ মাধ্যমে প্রতিবেদন করে থাকেন। তার প্রতিবেদন ও বক্তব্যের জন্য তিনি সামাজিক মাধ্যমে জনরোষের শিকার হয়েছেন।